Αμέσως μετά τις εκλογές στην ΕΣΗΕΜΘ, από την 1η Δεκεμβρίου, η ΕπανΕΝΩΣΗ είχε προτείνει, βάσει του αποτελέσματος, τη συγκρότηση αναλογικού προεδρείου με τη συμμετοχή όλων των παρατάξεων, βάσει της δύναμης που καταγράφηκε στις κάλπες.

Το γεγονός ότι έπειτα από 70 ημέρες συζητήσεων και διαπραγματεύσεων καταλήξαμε σε αυτή τη λύση, δικαιώνει την άποψή μας και μας θέτει όλους ενώπιον των ευθυνών μας.

Από τη θέση του ταμία στο διοικητικό συμβούλιο που μας ανατέθηκε βάση του αναλογικού καταμερισμού, θα καταβάλουμε κάθε προσπάθεια για την ανάδειξη και επίλυση όλων των σημαντικών θεμάτων που απασχολούν το δημοσιογραφικό κλάδο.

Θα συμβάλουμε γόνιμα όπου απαιτείται σύνθεση και θα σταθούμε απέναντι σε ό,τι και όποιον επιχειρήσει να επαναφέρει στην ΕΣΗΕΜ-Θ παθογένειες του παρελθόντος.